Vrou versteek glo dwelms in sjokoladeverpakkingDie Kaapstadse Lughawe. Foto: www.bestcities.net Volgens die Suid-Afrikaanse Inkomstediens (SAID), is 4 kg kokaïen in die vrou se handbagasie gevind. Haar handbagasie was glo vol pakke sjokolade waarvoor sy nie die nodige strokies kon toon nie. “Beamptes het 200 klein sakkies wit poeier in die houers gevind, wat positief getoets is as kokaïen,” het die SAID gesê. Die dwelms het ŉ straatwaarde van nagenoeg R1,2 miljoen. Die vrou is in hegtenis geneem en sal na verwagting Woensdag in die Bellville-landdroshof verskyn.